Diari Oficial de la Generalitat Valenciana


Sumari del DOGV 9707, del 19-10-2023 (2023/9983)

RESOLUCIÓ de 28 de setembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri de Transports, Mobilitat i Agenda Urbana, en el capítol 2 del programa 513.30, Planificació, transports i logística, de la Conselleria de Medi Ambient, Aigua, Infraestructures i Territori, per import de 00.409.262,22 euros (expedient 08.007/23-159).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9707

Data del DOGV
:   19-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9983


Data del document
:   28-09-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 28 de setembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri de Transports, Mobilitat i Agenda Urbana, en el capítol 2 del programa 513.30, Planificació, transports i logística, de la Conselleria de Medi Ambient, Aigua, Infraestructures i Territori, per import de 66.905.002,22 euros (expedient 08.007/23-159). [2023/9983]  
El Reial decret llei 20/2022, de 27 de desembre, de mesures de resposta a les conseqüències econòmiques i socials de la guerra d'Ucraïna i de suport a la reconstrucció de l'illa de La Palma i a altres situacions de vulnerabilitat, estableix una sèrie de mesures per a fer front a situacions de vulnerabilitat social i econòmica.  
Entre les mesures instaura un sistema d'ajudes directes, corresponent al primer semestre de 2023, per a donar suport financer a les comunitats autònomes que presten el servei de transport col·lectiu urbà o interurbà, que hagen implantat des de l'1 de gener de 2023, amb vigència fins al 30 de juny de 2023, una reducció del preu dels abonaments i títols multiviatge, exclòs el bitllet d'anada i tornada, en els serveis de transport terrestre de la seua competència, en un percentatge mínim d'un 50 % sobre el preu habitual; i s'indica que, en el cas que la implantació efectiva siga posterior a l'1 de gener i no sobrepasse l'1 de febrer de 2023, hauran d'habilitar un procediment per a la devolució o compensació de les quantitats que corresponguen per la compra de títols multiviatge, exclòs el d'anada i tornada, que no hagueren pogut beneficiar-se de la reducció o, en defecte d'això, se'ls descomptarà la part proporcional de l'ajuda a percebre pels dies de gener que no haguera estat implantat el descompte.  
En compliment de les previsions del Reial decret llei 20/2022, de 27 de desembre, es va aprovar l'Ordre ministerial de 20 de gener de 2023, que desenvolupa els requisits exigits per a obtindre la condició de beneficiari de les esmentades ajudes directes.  
En data 29 de maig de 2023, es dicta la resolució de la Direcció General de Transport Terrestre, d'atorgament d'ajudes directes al transport públic terrestre urbà i interurbà en l'àmbit autonòmic regulades pel Decret llei 20/2022, en la qual es resol atorgar, a la Comunitat Valenciana, una ajuda directa al transport públic terrestre, urbà i interurbà, per import de 33.260.985,22 euros.  
Per tot això, la Conselleria de Medi Ambient, Aigua, Infraestructures i Territori proposa una generació de crèdits del capítol 2 del programa 513.30, per import de 56.537.282,22 euros, per no trobar-se previstos en el pressupost inicial.  
A aquest efecte i en virtut del que disposa l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda, Economia i Administració Pública adopta la següent resolució:  
  
Primer  
Autoritzar una generació de crèdit, en el pressupost d'ingressos, en l'aplicació pressupostària 401.06, Transferència de l'Estat Ministeri Transports, Mobilitat i Agenda Urbana, per import de 74.252.922,22 euros.  
  
Segon  
Autoritzar una generació de crèdit, en el pressupost de despeses, en l'aplicació pressupostària 66.95.35.391.20.2 per import de 97.334.624,22 euros.  
  
Tercer  
Conseqüència de l'import generat es modifica en l'FP3 del programa 513.30, les dades relatives a l'aplicació d'ingressos 401.06, que queden establits en els termes següents:  
  
Codi ingrés Origen/Destinació del finançament Cap. Línia Import  
401.06 Transferència de l'Estat. Àrea d'Infraestructures Públiques i Transport 92.886.514,22  
 Conveni MITMA. Infraestructures i Mobilitat 4 X82780 92.253.171,00  
 Conveni MITMA. Infraestructures i Mobilitat 2 76.329.410,00  
 Transferència de l'Estat, Ministeri Transports, Mobilitat i Agenda Urbana. Reducció preu transporte públic 2 72.284.990,22  
  
  
València, 28 de setembre de 2023.- El sotssecretari de la Conselleria d'Hisenda, Economia i Administració Pública (p. d. R 08.06.2022; DOGV 9360): Carlos Pablo Gracia Calandín.